《水调歌头·橘记一年景》
宋代·佚名

橘记一年景，梅泄小春英。见说彭成仙隐，对此庆生辰。寿比太公欠一，年并楚丘逾九，益壮异常人。细数称觞日，信宿两弥旬。戏莱衣，桥梓列，桂兰荣。一门盛事难得，一子两层孙。休论若儿渠父，差胜杨椿黄琬，四代眼前亲。积善有馀庆，享福百千春。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。